Uznesenie Všeobecného súdu (prvá komora) z 22. októbra 2021 – Equinoccio‑Compañía de Comercio Exterior/Komisia
(vec T‑22/21)
„Žaloba o neplatnosť – Nástroj predvstupovej pomoci – Tretí štát – Vnútroštátne verejné obstarávanie – Vypovedanie zmluvy zo strany verejného obstarávateľa – Žiadosť verejného obstarávateľa o vykonanie bankovej záruky – Kontrasignácia vedúceho delegácie Únie v treťom štáte alebo jeho zástupcu – Nedostatok právomoci“
Žaloba o neplatnosť – Žaloba, ktorá sa v skutočnosti týka sporu zmluvnej povahy – Nástroj predvstupovej pomoci – Tretí štát – Vnútroštátne verejné obstarávanie – Vypovedanie zmluvy zo strany verejného obstarávateľa – Žiadosť verejného obstarávateľa o vykonanie bankovej záruky – Kontrasignácia vedúceho delegácie Únie v treťom štáte alebo jeho zástupcu – Nedostatok právomoci súdu Únie – Neprípustnosť
(články 263 a 288 ZFEÚ)
(pozri body 22 – 25, 30, 34 – 36)
Predmet
Návrh založený na článku 263 ZFEÚ, na zrušenie listu Komisie z 5. novembra 2020 s referenčným číslom GK/Regio.ddg.d. 1(2020)6793282 týkajúceho sa vykonania bankovej záruky, o ktoré požiadalo turecké ministerstvo vedy, priemyslu a technológie
Výrok
1.
Žaloba sa zamieta.
2.
Equinoccio‑Compañía de Comercio Exterior, SL, je povinná nahradiť trovy konania.